הוועדה המסדרת, כנסת 23, פרוטוקול מספר 31, 2020-05-07 06:45

אברהם (אבי) ניסנקורן: בוקר טוב, אני מברך את מי שהשכים קום ובא לוועדה המסדרת.

אברהם (אבי) ניסנקורן: יש טענת נושא חדש בנוגע לחוק-יסוד: הממשלה (תיקון – ממשלת חילופים).

אברהם (אבי) ניסנקורן: בבקשה, חבר הכנסת מיקי לוי.

אברהם (אבי) ניסנקורן: רק שנייה, איתן, בוא תציג את הטענה רגע.

אברהם (אבי) ניסנקורן: תשמרו על שני מטרים בבקשה, אני מייצג פה את אלברט.

אברהם (אבי) ניסנקורן: רק רגע, אני לא מתחיל את הדיון בלי שני מטרים.

קריאה: אם אתה מייצג את אלברט, יש לנו כמה שאלות אליך.

אברהם (אבי) ניסנקורן: בבקשה, אנחנו נשפר את האוכל במזנון.

קריאה: מה עם העוזר השלישי?

אברהם (אבי) ניסנקורן: נפתור גם את זה.

עופר כסיף: אי אפשר לשפר את מה שלא קיים.

איתן גינזבורג: חבר הכנסת מיקי לוי טען לנושא חדש ביחס לסעיף, ולכן אנחנו נמצאים פה.

איתן גינזבורג: אז אתה רוצה לנמק?

מיקי לוי: לפחות הניסוח והמילים הנוספות הן מילים שמשנות, לתפיסת עולמי, את המהות של הסעיף הזה.

מיקי לוי: בעיקרון גם כשאבי ישב בוועדה לאורך כל הזמן, אני בדיוק אמרתי את זה כשאתה יצאת, ושאלתי אותך: למה שלוש שנים?

מיקי לוי: אמרת לי: יציבות.

מיקי לוי: מילה אחת.

מיקי לוי: יציבות.

מיקי לוי: אמרתי: אבל מה יציבות, ארבע שנים זה יותר יציב?

מיקי לוי: זה תכנון ארוך טווח.

קריאה: השתכנעו.

מיקי לוי: לא השתכנעו.

טלי פלוסקוב: אתה שכנעת.

מיקי לוי: לכן אני טוען לנושא חדש.

מיקי לוי: לא השתכנעו.

מיקי לוי: עכשיו, אחרי שטענו את זה אלף פעם, אנחנו מתעוררים אתמול – מתעוררים, נרדמים אתמול לערב חדש.

מיקי לוי: נכון, נרדמנו?

מיקי לוי: ופתאום, הופ, שינוי מהותי, לתפיסת עולמי, שגם אתמול גם יואב חברי וגם אוסאמה והאחרים העלו טענות שהנושא הזה לא סגור.

מיקי לוי: אנחנו חושבים שעצם התוספת הזו – אתם יודעים מה?

מיקי לוי: אם הייתם הולכים מהסוף להתחלה – במקום שלוש שנים, ואז את האפשרות להארכה, שעושה את זה לא ברור לחלוטין: בני גנץ בדיוק יכהן, מה ביבי יעשה?

מיקי לוי: לא פשוט העניין הזה.

מיקי לוי: אם הייתם אומרים ארבע שנים – ארבע שנים נגמר.

מיקי לוי: פיזור הכנסת בכל רגע נתון, ואז לא היה צורך.

מיקי לוי: עכשיו, בעוד נתכנס עוד פעם לעשות שינוי.

מיקי לוי: לא יעזור.

מיקי לוי: ולכן בתפיסת העולם שלי זה נושא חדש לחלוטין.

מיקי לוי: חבל.

אברהם (אבי) ניסנקורן: תודה.

אברהם (אבי) ניסנקורן: אני רק אגיב לפני שאפרת תביע את עמדתה.

אברהם (אבי) ניסנקורן: אני חושב שזה לא נושא חדש, מכיוון שאנחנו בעצם נותנים תשובה לשאלה שנשאלה על ידי הייעוץ המשפטי לממשלה, ועל ידי הייעוץ המשפטי לכנסת וחברי הכנסת, מה הרוב הנדרש במקרה שאנחנו משנים את הוראת הסעיף הזה ואת היחס בין סעיף 8א לבין סעיף 9.

אברהם (אבי) ניסנקורן: ובעצם אנחנו מבהירים את הרוב הנדרש, שסעיף 9 חל גם בנושא הזה ואותו רוב נדרש הוא רוב של 70.

אברהם (אבי) ניסנקורן: ואנחנו בעצם מקבלים פה את המלצת הייעוץ המשפטי.

אברהם (אבי) ניסנקורן: אני לא רואה את זה לכן כנושא חדש.

אברהם (אבי) ניסנקורן: בבקשה, אפרת.

אפרת חקאק: אני אוסיף למה שהיושב-ראש אמר, שאכן גם אנחנו בייעוץ המשפטי של הוועדה, גם הייעוץ המשפטי של הממשלה ביקש, עוד לפני הניסוח הסופי של הצעת החוק, להוסיף הבהרה לנושא הזה.

אפרת חקאק: אז אני מסכימה עם מה שאמר היושב-ראש.

יואב סגלוביץ': הייעוץ המשפטי הסכים לחצי שנה שזה לא חדש?

אפרת חקאק: בדרך כלל המבחן לנושא חדש הוא לא ההסדר הספציפי שנקבע אלא האם השאלה שבאה בפני הוועדה היא שאלה חדשה או לא.

אפרת חקאק: ההסדר הספציפי, הפתרון לשאלה, זה תלוי בשיקול דעת של הח"כים.

יואב סגלוביץ': - - - שהחצי שנה הזו היא נושא מהותי - - - כל אופוזיציה עתידית.

אברהם (אבי) ניסנקורן: תודה.

אברהם (אבי) ניסנקורן: אז אנחנו נצביע.

אברהם (אבי) ניסנקורן: מי בעד ראיית הנושא כנושא חדש?

קריאה: אבי שכנע אותך שזה לא חדש?

מיקי לוי: לא.

מיקי לוי: הוא יכול לשכנע אותי?

אברהם (אבי) ניסנקורן: מי נגד?

- דדון: 8 נגד.

אברהם (אבי) ניסנקורן: מי נמנע?

אברהם (אבי) ניסנקורן: לא אושר.

אברהם (אבי) ניסנקורן: אוקיי, אז הבקשה נדחתה.

אברהם (אבי) ניסנקורן: ואני נועל כרגע את ישיבת הוועדה המסדרת.

אברהם (אבי) ניסנקורן: תודה רבה לכולם.